SK
L 58/1474
Úradný vestník Európskej únie
23.2.2023
KOMISIA PILOTNÉ PROJEKTY
KAPITOLA PP 07 — INVESTÍCIE DO ĽUDÍ, SOCIÁLNEJ SÚDRŽNOSTI A HODNÔT (pokračovanie) PP 07 23
(pokračovanie)
PP 07 23 02
(pokračovanie) — zlepšenie zdravia zamestnancov a zníženie stresu, — uľahčenie dlhšej pracovnej kariéry, — vytváranie nových pracovných miest, — omladenie vekovej pyramídy v spoločnosti, — zavedenie kvalifikovaných organizácií a zvýšenie zodpovednosti všetkých pracovníkov (vzhľadom na to, že aj riadiaci pracovníci by vo všeobecnosti pracovali menej, všetci pracovníci by mali príležitosť zvýšiť svoju mieru zodpovednosti), — zlepšenie prístupu k celoživotnému vzdelávaniu (najmä v MSP), — častejšie používanie najdrahších strojov, ako aj zvýšenie hodinového rozpätia otváracích hodín pre zákazníkov.
Aký je výsledok týchto skúseností?
Aké boli ich úspechy?
Čo sa nepodarilo?
Cieľom tohto pilotného projektu je čo najkompletnejšie a najpragmatickejšie posúdiť experimenty týkajúce sa organizácie pracovného času.
Táto analýza by sa predložila spoločenským a politickým činiteľom s rozhodovacou právomocou.
Analýza sa sprístupní aj vo vzdelávacích materiáloch (infografika, videá atď.) s cieľom informovať širokú verejnosť o osvedčených postupoch uplatňovaných v inovačných spoločnostiach v rôznych členských štátoch.
Pilotný projekt bude pozostávať z organizovania stretnutí s rôznymi stranami zainteresovanými do vykonávania politík týkajúcich sa pracovného času: zamestnávateľmi, osobami s rozhodovacou právomocou, akademickými pracovníkmi, odbormi atď. s cieľom zdokumentovať vplyv týchto politík na rôzne zložky spoločnosti.
Tieto stretnutia budú zdokumentované a prístupné čo najväčšiemu počtu osôb, najmä prostredníctvom seminárov, webinárov, videí a správ.
Dosah tohto pilotného projektu sa bude posudzovať podľa publika, ktoré sa podarí týmito rôznymi vzdelávacími materiálmi osloviť.
Otázka organizácie pracovného času môže v niektorých krajinách vyvolávať sociálne napätie.
Dokumentačná činnosť, v rámci ktorej sa poskytuje priestor zamestnávateľom, pracovníkom a ďalším zainteresovaným stranám na základe úspešných konkrétnych skúseností v širokom spektre odvetví (MSP a veľké podniky, verejné a súkromné, sociálne hospodárstvo atď.), môže byť veľmi pozitívnym prínosom pre európsky sociálny dialóg.
Tento pilotný projekt bude pozostávať z dvoch hlavných fáz: 1.
Prvé stretnutia vo viacerých krajinách (aspoň: Nemecko, Švédsko, Francúzsko, Španielsko, Belgicko, Portugalsko, Holandsko a Česká republika...) a semináre v rôznych európskych mestách v roku 2023. 2.
Prvé dokumenty v písomnej forme, infografiky a videá sa zverejnia v roku 2024.